Джани Родари
Улично представление

Превод от италиански: Валери Петров, 1995

chitanka.info

Една циркова,

нищо и никаква сцена,

дори без платнище,

дори без арена:

навръх пирамидата

едно акробатче,

навярно на тримата

най-малкото братче,

дребничко, мършаво,

бе застанало право,

а отдолу поддържа го

многогласното „Браво!“

и служат му, скрити,

за нежна опора

сълзите в очите

на бедните хора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.